Document ID: 32012D0175

VYKONÁVACIE ROZHODNUTIE KOMISIE
z 23. marca 2012,
ktorým sa mení a dopĺňa rozhodnutie 2006/133/ES, v ktorom sa od členských štátov vyžaduje dočasné prijatie ďalších opatrení proti šíreniu Bursaphelenchus xylophilus (Steiner et Buhrer) Nickle et al. (háďatko borovicové) v súvislosti s oblasťami v Portugalsku okrem oblastí, v ktorých jeho výskyt nie je známy
[oznámené pod číslom C(2012) 1844]
(2012/175/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na článok 16 ods. 3 štvrtú vetu,
keďže:
(1)
Rozhodnutím Komisie 2006/133/ES (2) sa stanovujú určité ochranné opatrenia, ktoré sa majú uplatňovať do 31. marca 2012.
(2)
Rozhodnutie 2006/133/ES by sa malo naďalej uplatňovať počas obdobia, v rámci ktorého sa umožní primeraná revízia opatrení v ňom stanovených.
(3)
Rozhodnutie 2006/133/ES by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
PRIJALA TOTO ROZHODNUTIE:
Článok 1
Článok 2 rozhodnutia 2006/133/ES sa mení a dopĺňa takto:
1.
v prvom odseku sa slová „31. marca 2012“ nahrádzajú slovami „31. októbra 2012“;
2.
v treťom odseku sa slová „31. marca 2012“ nahrádzajú slovami „31. októbra 2012“.
Článok 2
Toto rozhodnutie je určené členským štátom.
V Bruseli 23. marca 2012

Labels: 20
18
1
6